Hajiti, Republika Hajiti (fr. "Haïti", "République dHaïti"; hait. "Ayiti", "Repiblik d Ayiti") – państwo we Americe Pōunocnyj, na Mořu Karajibskim. Zajmuje zachodnio tajla wyspy Hajiti. Granica mo s Dōminikanōm. Je to kraj gōřysty, srogo jygo tajla zajmuje puaskowyž, niżiny sōm niywielge a ino na wybřežu. Downij ōng. 60% placu zajmowouy sam losy, nale bezma 90% ś nich wyciynto. Skiž tygo postympuje sam jouowiyniy gleby a yrozyjo. Je to nojstaršy niypodleguy kraj we Americe Střodkowyj. Walki ô samostanowiyniy miouy sam anfang we 1790 roku, a we 1804 ôguošōno niypodleguość. Bez lota 1822-1844 Hajiti bōuo potajlowane na tajle lo Negrōw na pōunocy a tajla lo Mulatōw na pouedniu. Niyskoři wzmogouy sie sam ajnflusy USA, aže přišuo do amerikōńskij ôkupacyje we lotach 1915-1934. Sytuacyjo polityčno je sam durś niystabilno. Je to jedyn s nojbiydniejšych krajōw na Ziymie, we kerym 80% ludzi žyje we ubōstwie.